I hele Dan-Air's 39 årige historie led flyselskapet sju ulykker med tap av fly og liv. Disse ulykkene var : Den 25. mai 1958 havarerte en Dan-Air Avro York under en nødlanding i Gurgaon, Haryana, India, etter en motor hadde kommet i brann under en fraktflyvning fra Karachi til Delhi. Telegrafisten var den eneste overlevende av de fem ombord. Den 1. september 1966 havarerte en Piper PA-23 Apache 160 som føy en besetning fra Gatwick via Lasham til Bristol i dårlig vær nær Loxhill, Hascombe, nær Godalming, Surrey, England. Flyet ble ødelagt og begge piloter omkom da flyet fløy inn i noen trær på en høyde nær Godalming. Den 3. juli 1970 havarerte en Dan-Air de Havilland Comet som opererte charter fra Manchester til Barcelona da det fløy inn i et fjell nær Arbucias i Catalonia i det nordlige Spania. Flyet ble ødelagt og 105 passasjerer og syv besetning omkom. Dette var selskapets første ulykke med omkomne passasjerer. Den 14. mai 1977 havarerte Dan-Air's Boeing 707-321C fraktfly nær Lusaka internasjonale lufthavn. Flyet kom fra Heathrow . Balanseroret på høyre side og høyderoret røk som følge av materialtretthet. Alle seks ombord omkom. Den 31. juli 1979 havarerte Dan-Air Flight 0034, en Hawker Siddeley 748 som fraktet forsyninger for oljeindustrien på Sumburgh Airport, Shetland Islands, Scotland. Flyet klarte ikke å ta av, kjørte inn i flyplassens gjærde og havarerte i sjøen. Ulykken var forårsaket av et låst høyderor.. Flyet ble ødelagt og 17 av de 47 ombord druknet. Den 25. april 1980 havarerte en Boeing 727–46 under forberedelser til å lande på Los Rodeos (nå Tenerife North Airport), Kanariøyene, under avslutning på en tur fra Manchester. Flyet fløy inn i høyt terreng da det svingte til feil side mens det ventet på landingstillatelse. Flyet ble ødelagt og alle 146 ombord omkom. Dette var til da den dødeligste ulykke med et britisk-registert fly . Den 26. juni 1981 havarerte Dan-Air Flight 240, en Hawker Siddeley 748 i en regulær postflyvning fra Gatwick til East Midlands Airport, Nailstone i Leicestershire (18 km fra dets destinasjon.) Begge piloter og en postfunksjonær omkom. En av flyets dører hadde løsnet og truffet høyderoret. Dette resulterte i tap av kontroll og flyet gikk i bakken.